b'\n_START_ARTICLE_\nKylm\xc3\xa4veto\n_START_PARAGRAPH_\nMetallin kylm\xc3\xa4vedolla tarkoitetaan muokkausprosessia, miss\xc3\xa4 pitk\xc3\xa4 metallituote vedet\xc3\xa4\xc3\xa4n kartiomaisen reik\xc3\xa4ty\xc3\xb6kalun, vetokiven, l\xc3\xa4pi. Prosessissa metallituotteen poikkipinta-ala pienenee. Tyypillinen kylm\xc3\xa4muokkausaste vedossa on 10-30%._NEWLINE_Tyypillisi\xc3\xa4 vedettyj\xc3\xa4 tuotteita ovat esimerkiksi kuparilanka, metalliputket ja -tangot.\n_START_SECTION_\nVetolaitteet\n_START_PARAGRAPH_\nYksinkertaisin vetolaitteisto on kultaseppien k\xc3\xa4ytt\xc3\xa4m\xc3\xa4 reik\xc3\xa4levy. Levyss\xc3\xa4 on lukuisia, halkaisijaltaan erikokoisia reiki\xc3\xa4. Hopealanka pakotetaan ty\xc3\xb6nt\xc3\xa4m\xc3\xa4ll\xc3\xa4 sopivan rei\xc3\xa4n l\xc3\xa4pi, l\xc3\xa4pitulleesta p\xc3\xa4\xc3\xa4st\xc3\xa4 tartutaan hohtimilla ja vedet\xc3\xa4\xc3\xa4n loppu lanka l\xc3\xa4pi. _NEWLINE_Kaikki vetolaitteistot on varustettu p\xc3\xa4\xc3\xa4ntekoasemalla. P\xc3\xa4\xc3\xa4nteko on ty\xc3\xb6vaihe miss\xc3\xa4 vedett\xc3\xa4v\xc3\xa4n tuotteen p\xc3\xa4\xc3\xa4 supistetaan niin pieneksi, ett\xc3\xa4 se voidaan pujottaa vetokiven l\xc3\xa4pi. Yleisin p\xc3\xa4\xc3\xa4ntekolaite on ep\xc3\xa4keskovalssi._NEWLINE_Teolliset vetokoneet voidaan jaotella jatkuvatoimisiin ja syklisesti toimiviin.\n_START_SECTION_\nSykliset vetolaitteet, vetopenkit\n_START_PARAGRAPH_\nVetopenkeiss\xc3\xa4 tuote vedet\xc3\xa4\xc3\xa4n vetokiven l\xc3\xa4pi kelkalla, joka kulkee edestakaisin. Pisimm\xc3\xa4t suprajohdeteollisuudessa k\xc3\xa4ytett\xc3\xa4v\xc3\xa4t vetopenkit ovat jopa 50 metri\xc3\xa4 pitki\xc3\xa4. Yleisimmin kelkkaa vedet\xc3\xa4\xc3\xa4n ketjulla, mutta my\xc3\xb6s hydraulisylinteri- ja hammastankovetoisia penkkej\xc3\xa4 on valmistettu erikoistarkoituksiin.\n_START_SECTION_\nVetokivi\n_START_PARAGRAPH_\nVetokivi on ty\xc3\xb6kalu, jonka l\xc3\xa4pi metallituote vedet\xc3\xa4\xc3\xa4n._NEWLINE_Vetokivien materiaalina k\xc3\xa4ytet\xc3\xa4\xc3\xa4n joko kovametallia tai teollista timanttia. Kaavinvetokivi poistaa vedett\xc3\xa4v\xc3\xa4n tuotteen pinnalta ohuen materiaalikerroksen.'